### 12.    Beslutninger i forbindelse med etablering af cykelstiforbindelse fra [adresse] til [adresse]

**Åbent**

Sagsnr.: 326-2020-70971       J.nr.: 05.04.06           Dokumentnr.:
326-2021-150933

**Sagstype**

Beslutning.

**Resume og sagens baggrund**

På investeringsoversigten for
2020, 2021 og 2022 er der samlet afsat et rådighedsbeløb på 10,22 mio. kr. til
anlæg af en cykelsti fra [adresse] til [adresse]. I forbindelse med
prioriteringen af anlægsbudgettet til trafiksikkerhed i 2020 blev der afsat 1,0
mio. kr. til trafiksikkerhedsprojekter på strækningen fra Gørlev til Kirke
Helsinge, og i budgetaftalen for 2021-2024 er der afsat 3,0 mio. kr. til
trafiksikkerhed og vedligehold på [adresse], [adresse] og [adresse] fra
Kirke Helsinge til kommunegrænsen.

På mødet i Kommunalbestyrelsen den
25. november 2020 blev der truffet beslutning om at gennemføre forundersøgelser
af projektet. Der blev til dette frigivet 1 mio.kr. finansieret af
rådighedsbeløbet i 2020.

Der skal nu træffes beslutning om
detaljer i projektet i forhold til arbejdet med den videre detailprojektering.

**Indstillinger**

Chefen for Vej, Ejendom og Affald
indstiller,

1.
at der igangsættes detailprojektering
af begge strækninger, hvor nedennævnte anbefalinger indarbejdes, og

2.
at budgetforudsætningerne for projektet
beregnes, og at projektet bliver genoptaget, hvis der på den baggrund viser sig
behov for prioritering.

**Behandling**

Teknik- og Miljøudvalget.

**Sagsfremstilling**

Der er i budgetaftalen for
2019-2022 afsat 10,22 mio. kr. til etablering af en cykelstiforbindelse mellem
Kirke Helsinge og [adresse]. Anlægsbudgettet på 10,22 mio. kr. til
etablering af en cykelsti mellem [adresse] og Kirke Helsinge er fordelt med
1,0 mio. kr. i 2020, 7,22 mio. kr. i 2021 og 2 mio. kr. i 2022.

Stiens hovedformål er at øge
trafiksikkerheden for særligt skolebørn, der cykler til [adresse],
og øvrige cyklister i forbindelse med daglige gøremål mellem de tre byer. Både
[adresse] og [adresse] er en del af skoledistriktet for Kirke Helsinge Skole.

Den nuværende forbindelse mellem
de tre byer er en tidligere amtsvej af ældre dato. Vejen måler omkring 6 meter i
bredden, inklusiv kantbaner. Langs vejen er der græsrabatter og grøfter på
omkring 3 meter samt bebyggelse tæt på vejen.

Cykelstien er fordelt på to
strækninger, hvor strækningen mellem Kirke Helsinge og [adresse] er cirka 1,9 km
lang og strækningen mellem [adresse] og [adresse] er cirka 1,3 km lang.

Det er tanken at anlægge en
dobbeltrettet cykelsti med en bredde på 2,5 m langs [adresse] og [adresse].
Stien løber fra byzone til byzone på landstrækning for de to strækninger. Det
betyder, at der ikke etableres cykelsti i [adresse] by.

Strækning 1 og 2

Der er i forbindelse med
cykelstiplanen lagt op til etablering af en cykelsti fra [adresse] byzones ophør
til [adresse] byzones start. Rambøll har i 2017 beregnet et estimeret
overslag på cirka 13,4 mio.kr. for en dobbeltrettet cykelsti på strækningerne.

Overslaget fra Rambøll indeholder
ikke eventuelle udgifter til for eksempel jordforurening, problematiske
jordbundsforhold, afledning af vejvand eller lignende. Der er derfor lavet en
forundersøgelse og screening af projektet samt en beregning af et nyt
anlægsoverslag.

Der er gennemført en
forundersøgelse af følgende:

1.    Den bedst mulige
placering for cykelstien ud fra et trafiksikkerhedsmæssigt
synspunkt

2.    Udformning af
cykelstien

3.    Nødvendige
tiltag i forbindelse med etablering af cykelstien

4.    Afvanding

5.    Overvejelser
efter dialog med lodsejere

6.    Anlægsoverslag

1.
Den bedst mulige placering for cykelstien ud fra et
trafiksikkerhedsmæssigt synspunkt

I forbindelse med cykelstiplanen
har Rambøll tidligere udarbejdet et notat, hvor der tages udgangspunkt i en
stiplacering vest for den eksisterende hovedvej for begge delstrækninger.

Trafiksikkerhed er et centralt
punkt at forholde sig til ved etablering af cykelstiforbindelser, og derfor har
hensynet til trafiksikkerhed været det væsentligste udgangspunkt for
kvalitetssikring af den foreslåede placering i den vestlige side af vejen. Der
er derfor lavet en grundig undersøgelse af cykelstiens placering.

Krydsninger mellem cykelstien og
tilstødende hoved- og sideveje er det primære fokus, når det kommer til
trafiksikkerhed for cyklister på strækningen. Alle krydsninger kan skabe
potentielt farlige situationer, og derfor bør cykelstien placeres, så der er så
få og så hensigtsmæssige krydsninger som muligt. Da der er færre indkørsler og
sidevejstilslutninger på den vestlige side af vejen, er linjeføringen for
cykelstien placeret vest for vejen, for at undgå unødvendigt mange krydsninger
med indkørsler og sidevejstilslutninger, og dermed minimeres farlige
krydsninger.

2.    Udformning af cykelstien

[adresse] anlægges på i alt
cirka 3,2 kilometer med en bredde på 2,5 meter. Der etableres skillerabat
mellem den eksisterende vej og den nye cykelsti, og denne udføres generelt i en
bredde på 3 meter for at tilgodese eksisterende afvanding. Hvor cykelstien
etableres foran tætliggende bebyggelse med forhaver og indkørsler indskrænkes
skillerabatten til 1,5 meter. Dette gøres for at minimere arealerhvervelsen og
for at minimere generne mest muligt for de berørte matrikler.

Cykelstien etableres generelt i
niveau med eksisterende terræn, og der etableres herudover en 2 meter bred
tilslutning over skillerabat ved udkørsler og/eller sideveje på den modsatte
side af vejen. Dermed kan cyklister fra disse udgangspunkter køre ind på
cykelstien uden at krydse skillerabatten. Der henvises til Bilag 1 - Kirke
Helsinge – [adresse], Bilag 2 - Falkensøvej – [adresse] og Bilag 3 -
Hugo Dahl.

3.    Nødvendig tiltag i forbindelse med etablering af cykelsti

Af hensyn til trafiksikkerhed for
cyklister udføres der sikker overgang ved alle krydsninger. Der etableres en
hævet flade på strækning 1, hvor cykelstien begynder efter Kirke [adresse],
og ved de resterende krydsninger etableres der støtteheller.

4.    Afvanding

Den nye cykelstiforbindelse
mellem Kirke Helsinge og [adresse] vil forårsage et øget

befæstet/asfalteret areal langs
strækningen og dermed en øget mængde overfladevand, som skal håndteres.

Der er lavet en forundersøgelse af strækning 1 og strækning 2. Strækning mellem
Kirke Helsinge og [adresse] ligger uden for områder med særlige
drikkevandsinteresser, og der vil derfor være mulighed for nedsivning langs
grøfter.

Strækningen mellem [adresse] og
[adresse] ligger inden for områder med særlige drikkevandsinteresser og
følsomme indvindingsområder, og derfor må der ikke nedsives i strækningen. Der
skal derfor etableres nedløbsbrønde med kuppelriste langs trug ved cykelstien
for at dræne cykelstien. I næste fase af projektet skal det undersøges, om
afvanding fra cykelstien på strækning 2 kan ledes og håndteres på strækning 1.

5.    Overvejelser
efter dialog med lodsejere

Hvor cykelstien etableres foran
tætliggende bebyggelse med forhaver og indkørsler indskrænkes skillerabatten
til 1,5 meter. Dette gøres for at minimere arealerhvervelsen og for at minimere
generne mest muligt for de berørte matrikler.

6.    Anlægsoverslag

Anlægsoverslaget er baseret på
mængder udtrukket fra vedlagte tegningsmateriale og indeholder alle de nødvendige
poster til etablering af cykelstien. Herudover indeholder anlægsoverslaget
poster til henholdsvis etablering af arbejdsplads langs strækningen samt
uforudsigelige udgifter. Disse indgår med henholdsvis 15 % og 30 % af
projektets samlede entreprisesum.

Projektets samlede pris for
strækning 1 og 2 er estimeret til cirka 13,8 mio. kr. Den endelig pris for det
samlede projekt vil blive fastlagt efter detailprojektering og udbud.

Dialogmøde med berørte
lodsejere:

Administrationen har afholdt et
dialogmøde med berørte lodsejere på [adresse] og [adresse], hvor projektet
blev præsenteret. Administrationen vurderer, at der som udgangspunkt særligt er
tre matrikler på strækningen, der vil blive berørt ved anlæggelse af cykelstien
i forbindelse med arealerhvervelse.

Det vil blive undersøgt, hvordan
dette kan løses. En mulig løsning kan være at forskyde vejen mod øst. Hvis det
besluttes at forskyde vejen 2 til 3 steder på strækningen, skal der forventes
en merudgift på op til ca. 1 mio. kr.

Den videre proces

Hvis det bliver besluttet at
igangsætte detailprojektering af den dobbeltrettede cykelsti, vil dette blive
gennemført i efteråret 2021. Selve udførelsen af cykelstien kan igangsættes i
begyndelsen af 2022. Der bliver i forbindelse med detailprojektering og udbud
fastlagt et endeligt budget for den dobbeltrettede cykelsti.

Administrationen forslår, at der
bliver afholdt et borgermøde i september 2021, inden igangsættelse af
detailprojektering.

**Økonomiske konsekvenser**

Der er i budgetaftalen for
2019-2022 afsat 10,22 mio. kr. til etablering af en cykelstiforbindelse mellem
Kirke Helsinge og [adresse]. Projektets samlede pris for strækning 1 og 2 er
vurderet til at ligge på cirka 13,8 mio. kr.

**Bilag**

|  |  |
| --- | --- |
| Bilag 1 - Kirke Helsinge - [adresse] 326-2021-181029 |
| Bilag 2 - Falkensøvej - [adresse] 326-2021-181030 |
| Bilag 3 - Mullerup-Drøsselbjerg | 326-2021-181031 |